-Դրա մեջ ճշմարտություն կա, միշտ էլ արվեստի մեջ նորությունները դժվարությամբ են ընկալվել։ Եթե մենք գնանք 19-րդ դարի սկզբին, երբ ժամանակակից արվեստի դրսևորումները ուզում էին հաստատվել, կտեսնենք, որ շատ նկարիչներ իսկապես դժվարությամբ են ինքնահաստատվել, թեպետ հետագայում դրանք դարձել են կերպարվեստի մեծագույն անուններ։ Առավել ևս դժվար է մյուս ասպարեզներում։ Բայց այդուհանդերձ իսկական արվեստագետը երբեք չի վախենում հասարակության կարծիքից, չնայած ինքը ստեղծագործում է հասարակության համար, բայց անգամ եթե դա հասարակության կողմից ընդունելի չլինի, անգամ եթե նրան նյութական ապահովվածություն չբերի, իրապես մեծ արվեստագետը երբեք չի նայում նման բաների և անում է այն, ինչ որ Աստված իրեն տվել է որպես շնորհ, և ինքը պարտավոր է դրսևորվել։